CELEX: 32015D0646
Language: hu
Date: 2015-04-23 00:00:00
Title: A Bizottság (EU) 2015/646 végrehajtási határozata (2015. április 23.) a szerves szilárd testek csökkentésére szolgáló, és ebből a célból forgalomba hozott baktériumtenyészeteket érintő, az 528/2012/EU európai parlamenti és tanácsi rendelet 3. cikke (3) bekezdése alapján elfogadott rendelkezésekről (EGT-vonatkozású szöveg)

24.4.2015   
            
            
               HU
            
            
               Az Európai Unió Hivatalos Lapja
            
            
               L 106/79
            
         A BIZOTTSÁG (EU) 2015/646 VÉGREHAJTÁSI HATÁROZATA
   (2015. április 23.)
   a szerves szilárd testek csökkentésére szolgáló, és ebből a célból forgalomba hozott baktériumtenyészeteket érintő, az 528/2012/EU európai parlamenti és tanácsi rendelet 3. cikke (3) bekezdése alapján elfogadott rendelkezésekről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 3. cikke (3) bekezdésére,
   mivel:
   
               (1)
            
            
               2014. április 1-jén Írország felkérte a Bizottságot, hogy az 528/2012/EU rendelet 3. cikke (3) bekezdése értelmében döntsön arról, hogy a szerves szilárd testek csökkentésére szolgáló, és ebből a célból forgalomba hozott baktériumtenyészetekből álló két termék az említett rendelet 3. cikke (1) bekezdésének a) cikke szerinti biocid termék-e.
            
         
               (2)
            
            
               A beérkezett információk szerint az első termék hígítja a szerves iszapot, csökkenti a kén-hidrogén- és az ammónium-nitrogén-tartalmat, tisztítja a tározó- és derítőtavak vizét, a második termék pedig felgyorsítja a szilárd szerves hulladék biológiai oxidációját és a biológiai szervesanyag-lebontást, javítja az aerob emésztés hatékonyságát, csökkenti a tavakban, a tározótavakban és a szennyvízrendszerekben a tófenék vagy a tározó aljának szervesiszap-tartalmát és visszafogja a szagképző gázok keletkezését.
            
         
               (3)
            
            
               A termékek mellékhatásaként csökken a víztestek algásodásának mértéke, ugyanakkor rendeltetési céljuk erre nem terjed ki, és ilyen irányú felhasználásukra nem történt hivatkozás.
            
         
               (4)
            
            
               Az 528/2012/EU rendelet 3. cikke (1) bekezdése a) pontja értelmében csak azok a termékek tekinthetők biocid terméknek, amelynek rendeltetése, hogy károsító szervezeteket a tisztán fizikai vagy mechanikai ráhatáson kívüli bármely módon elpusztítson, elriasszon, ártalmatlanná tegyen, hatásuk kifejtésében megakadályozzon vagy azokkal szemben más gátló hatást fejtsen ki.
            
         
               (5)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A szerves szilárd testek csökkentésére szolgáló, és ebből a célból forgalomba hozott, a víztestek algásodását csak mellékhatásként csökkentő baktériumtenyészetek nem tekinthetők az 528/2012/EU rendelet 3. cikke (1) bekezdésének a) pontja értelmében vett biocid terméknek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. április 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.